ਨਾਓਮੀ ਸਕਾੱਟ
ਨਾਓਮੀ ਗ੍ਰੇਸ ਸਕਾੱਟ (ਜਨਮ 6 ਮਈ 1993) ਇੱਕ ਅੰਗਰੇਜ਼ੀ ਅਦਾਕਾਰਾ ਅਤੇ ਗਾਇਕਾ ਹੈ। ਉਹ ਜ਼ਿਆਦਾਤਰ ਡਿਜ਼ਨੀ ਦੀ ਸੰਗੀਤਕ ਕਲਪਨਾਮਈ ਫ਼ਿਲਮ ਅਲਾਦੀਨ (2019) ਦੇ ਲਾਈਵ-ਐਕਸ਼ਨ ਵਿੱਚ ਰਾਜਕੁਮਾਰੀ ਜੈਸਮੀਨ ਵਜੋਂ ਨਿਭਾਈ ਆਪਣੀ ਭੂਮਿਕਾ ਲਈ ਜਾਣੀ ਜਾਂਦੀ ਹੈ। ਉਸਨੇ ਅਲਾਦੀਨ ਦੇ ਸਾਉਂਡ-ਟਰੈਕ ਵਿੱਚ ਵੀ ਯੋਗਦਾਨ ਪਾਇਆ ਹੈ। ਸਕਾੱਟ ਨੇ ਸਾਇੰਸ ਫਿਕਸ਼ਨ ਡਰਾਮਾ ਸੀਰੀਜ਼ ਟੇਰਾ ਨੋਵਾ (2011) ਅਤੇ ਡਿਜ਼ਨੀ ਚੈਨਲ ਟੀਨ ਫ਼ਿਲਮ ਲੈਮੋਨੇਡ ਮਾਉਥ (2011) ਵਿੱਚ ਵੀ ਅਦਾਕਾਰੀ ਕੀਤੀ ਸੀ ਅਤੇ ਸੁਪਰਹੀਰੋ ਫ਼ਿਲਮ ਪਾਵਰ ਰੇਂਜਰਜ਼ (2017) ਵਿੱਚ ਕਿਮਬਰਲੀ ਹਾਰਟ ਦੀ ਭੂਮਿਕਾ ਨਿਭਾਈ ਸੀ।